Document ID: 32012R0313

A BIZOTTSÁG 313/2012/EU VÉGREHAJTÁSI RENDELETE
(2012. április 12.)
a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról szóló 73/2009/EK tanácsi rendelet IV. és VIII. mellékletének módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 8. cikke (2) bekezdésének a) pontjára, valamint 40. cikkére,
mivel:
(1)
A 73/2009/EK rendelet VIII. melléklete minden tagállamra vonatkozóan megállapítja mindazon támogatási jogosultságok felső határát, amelyeket egy naptári évben ki lehet osztani. Az említett rendelet 40. cikke (1) bekezdésének második albekezdésével összhangban a VIII. mellékletet módosítani kell a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendelet (az egységes közös piacszervezésről szóló rendelet) (2) borról szóló 188a. cikkének (3) bekezdésével összhangban a tagállamok által tett értesítések figyelembevétele érdekében.
(2)
Az 1234/2007/EK rendelet 188a. cikkének (3) bekezdésével és a 73/2009/EK rendelet 40. cikke (1) bekezdésének második albekezdésével összhangban Németország, Görögország, Spanyolország, Franciaország, Olaszország, Luxemburg, Ausztria, Portugália és Szlovénia értesítette a Bizottságot a kivágott szőlőültetvények területéről és a 73/2009/EK rendelet IX. mellékletének B. pontjában említett jogosultságok értékének regionális átlagáról.
(3)
A 73/2009/EK rendelet IV. melléklete minden tagállamra vonatkozóan megállapítja azokat a felső határokat, amelyeknél egy adott tagállamban az egy naptári évre nyújtható közvetlen kifizetések teljes nettó összege a modulációt követően nem lehet magasabb.
(4)
A tagállamok által az 1234/2007/EK rendelet 188a. cikkének (3) bekezdésével és a 73/2009/EK rendelet 40. cikke (1) bekezdésének második albekezdésével összhangban küldött értesítések nyomán meg kell emelni a nyújtható közvetlen kifizetések teljes összegét. Ezért a 73/2009/EK rendelet 8. cikke (2) bekezdésének a) pontjával összhangban az említett rendelet IV. mellékletében meghatározott felső határokat felül kell vizsgálni.
(5)
Ezért a 73/2009/EK rendelet IV. és VIII. mellékletét a fentieknek megfelelően módosítani kell.
(6)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
A 73/2009/EK rendelet IV. és VIII. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. április 12-én.

Labels: 19
5
6